1. **ПОЗИВ ЗА ПОДНОШЕЊЕ ПОНУДА**
* **ПОДАЦИ О НАРУЧИОЦУ**

Назив наручиоца:ОШ”Јован Поповић” у Крагујевцу

Адреса: Краља Милана Четвртог бр.14

ПИБ:101041729

Матични број:07150130

Интернет адреса:osjpsekretar@gmail.com

* **ВРСТА ПОСТУПКА**

 Јавна набавка **радова** спроводи се у поступку јавне набавке мале вредности у складу са Законом о јавним набавкама(„Сл. гласник РС” бр. 124/12, 14/15 и 68/15), Подзаконским актима и Одлуком о покретању поступка бр. 01-2562 од 29.12.2017. год.

* **ПРЕДМЕТ ЈАВНЕ НАБАВКЕ**

 Предмет јавне набавке су **радови на Санација паркета у фискултурној сали ОШ”Јован Поповић” у Крагујевцу**  ЈН бр. 1.3.1/2017

Назив и ознака из општег речника набавке: 45432113 – Постављање паркета*.*

* **ЦИЉ ПОСТУПКА**

 Поступак јавне набавке се спроводи ради закључења уговора о јавној набавци на период од годину дана од дана потписивања уговора.

* **НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ И ОБИЛАЗАК ФИСКУЛТУРНЕ САЛЕ У ЦИЉУ УПОЗНАВАЊА СА РАДОВИМА КОЈИ ТРЕБА ДА БУДУ ИЗВРШЕНИ**

 Заинтересовани понуђачи конкурсну документацију могу преузети са Портала Управе за јавне набавке и са сајта ОШ”Јован Поповић” у Крагујевцу.

 У циљу упознавања потенцијалних понуђача са стањем објекта и радовима који треба да буду извршени, **наручилац ће дана 12.1.2018. године у 11 часова организовати обилазак фискултурне сале**. Заинтересоване ће са предметом јавне набавке упознати члан конкурсне комисије и домар школе Александар Ђорђевић.

* **НАЧИН ПОДНОШЕЊА ПОНУДЕ И РОК ЗА ПОДНОШЕЊЕ ПОНУДЕ**

 Понуда се подноси у складу са конкурсном документацијом и техничком спецификациом наручиоца који је саставни део конкурсне документације.Понуђач понуду подноси лично или непосредно путем поште у затвореној коверти.

 На предњу страну коверте понуђач лепи попуњен **Помоћни образац** (ПО1,) који уписује податке о свом тачном називу, адреси, броју телефона, емаил адреси и имену и презимену овлашћеног лица за контакт.

 Понуђач може да поднесе само једну понуду.

 Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

 **Рок за подношење понуда је 18.1.2018. године до 12 часова**.

 Понуда се сматра благовременом уколико је примљена у просторије наручиоца до **18.1.2018.** године до 12 **часова**, на адресу ОШ”Јован Поповић” у Крагујевцу, Краља Милана Четвртог бр.14, 34000 Крагујевац.

 Понуђач може пре истека рока за подношење понуда да допуни, измени или опозове своју понуду писаним обавештењем, са назнаком: „Допуна понуде“, „Измена понуде“ или „Опозив понуде“ за јавну набавку – **Санација паркета у ОШ ,,Јован Поповић“ у Крагујевцу, бр**.**1.3.1/2017.**

 Понуђач је дужан да јасно назначи која документа накнадно доставља, односно који део понуде мења.

 По истеку рока за подношење понуда понуђач не може да допуњује мења или опозове своју понуду.

* **МЕСТО, ВРЕМЕ И НАЧИН ОТВАРАЊА ПОНУДА**

 **отварање понуда биће одржано 18.1.2018.године у 12 и 30 часова, на адреси ОШ”Јован Поповић”, Краља Милана Четвртог бр.14, 34000 Крагујевац.**

 Благовремено приспеле понуде комисија ће отварати по редоследу приспећа.

 О поступку отварања понуда комисија наручиоца води записник који потписују чланови комисије и присутни представници понуђача.

 Понуђачу који је поднео понуду, а није присуствовао поступку отварања понуда, копија записника се доставља у року од **три** дана од дана отварања понуда.

 **1.8. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У**

 **ПОСТУПКУ ОТВАРАЊА ПОНУДА**

 Пре почетка поступка јавног отварања понуда, представници понуђача који ће присуствовати поступку отварања понуда, дужни су да комисији наручиоца предају писано пуномоћје, којим ће доказати овлашћење за учешће у поступку јавног отварања понуда.

* **РОК ЗА ДОНОШЕЊЕ ОДЛУКЕ**

 Рок за доношење Одлуке о додели уговора је **осам** дана од дана отварања понуда.

* **ЛИЦЕ ЗА КОНТАКТ**

 Контакт особе су Милена Станковић и Јасмина Кочановић, телефон 034/617-06-02.